Համակարգչային ծրագրավորող Թոմաս Անդերսոնը (Կիանու Ռիվզ) երկակի կյանք է վարում: Ցերեկը նա աշխատում է իր մասնագիտությամբ խոշոր մի ընկերությունում, իսկ գիշերը վերափոխվում է հաքերի` Նեո անունով: Այն բանից հետո, երբ համակարգչում հայտնվում է հաղորդում՝ «Դու խրվել ես Մատրիցայում (The Matrix has you…), գնա սպիտակ ճագարի ետևից», նրա կյանքը ընդմիշտ փոխվում է: Նա հանդիպում է Մորփեուսի հետ՝ ըստ իշխանությունների վարկածի գլխավոր ահաբեկչի, և իմանում, որ մեր աշխարհը պատրանք է, որը կառավարում է արհեստական ինտելեկտը: Իր նորարարական մոտեցման համար «Մատրիցա» ֆիլմը հաղթել է «Օսկարի» չորս անվանակարգերում: